Kierieklapper kan slegs baie ligte ryp weerstaan en is uiters droogtebestand. Dit is semi-bladwisselende boom wat teen 'n middelmatige tempo groei. Combretum hereroense het 'n kleinerige donkergroen blaar en viervlerkige donkerrooibruin vrugte. Die vrugte bly lank aan die boom en maak 'n indrukwekkende vertoning - veral in goeie jare, wanneer die boom vrugte in oorvloed dra. Kierieklapper se wortelstelsel is nie aggressief nie. Die boom reageer goed op snoei en sal in 'n houer aard. Dit is 'n gewilde bonsai en 'n goeie keuse vir die kleiner tuin.